กฎกระทรวงกำหนดให้ทางน้ำชลประทานในเขตโครงการส่งน้ำและบำรุงรักษาแม่แฝก - แม่งัด เป็นทางน้ำชลประทานที่จะเรียกเก็บค่าชลประทาน พ.ศ. 2550

กฎกระทรวง
กฎกระทรวง
กำหนดให้ทางน้ำชลประทานในเขตโครงการส่งน้ำและบำรุงรักษาแม่แฝก
- แม่งัด
เป็นทางน้ำชลประทานที่จะเรียกเก็บค่าชลประทาน
พ.ศ.
๒๕๕๐[๑]
 

อาศัยอำนาจตามความในมาตรา ๘ (๑)
แห่งพระราชบัญญัติการชลประทานหลวงพุทธศักราช ๒๔๘๕
ซึ่งแก้ไขเพิ่มเติมโดยพระราชบัญญัติการชลประทานหลวง (ฉบับที่ ๔) พ.ศ. ๒๕๑๘
และมาตรา ๔๒ แห่งพระราชบัญญัติการชลประทานหลวง พุทธศักราช ๒๔๘๕ อันเป็นกฎหมายที่มีบทบัญญัติบางประการเกี่ยวกับการจำกัดสิทธิและเสรีภาพของบุคคล
ซึ่งมาตรา ๒๙ ประกอบกับมาตรา ๓๒ มาตรา ๓๓ มาตรา ๓๔ มาตรา ๔๑ มาตรา ๔๒ และมาตรา ๔๓ ของรัฐธรรมนูญแห่งราชอาณาจักรไทย
บัญญัติให้กระทำได้โดยอาศัยอำนาจตามบทบัญญัติแห่งกฎหมาย
รัฐมนตรีว่าการกระทรวงเกษตรและสหกรณ์ออกกฎกระทรวงไว้ ดังต่อไปนี้

ข้อ ๑
ให้ทางน้ำชลประทานเหมืองแม่แฝก
จากกิโลเมตรที่ ๐.๐๐๐ ในท้องที่ตำบลแม่แฝก อำเภอสันทราย จังหวัดเชียงใหม่ ถึงกิโลเมตรที่
๓๖.๐๐๐ ในท้องที่ตำบลเมืองเล็น อำเภอสันทราย จังหวัดเชียงใหม่
ตามแนวเขตแผนที่ท้ายกฎกระทรวงนี้ เป็นทางน้ำชลประทานที่จะเรียกเก็บค่าชลประทาน

ข้อ ๒
ให้ทางน้ำชลประทานแม่น้ำปิง
(บริเวณฝายสินธุกิจปรีชา) จากปากแม่น้ำแม่แตงฝั่งขวา ในท้องที่ตำบลสันมหาพน อำเภอแม่แตง
จังหวัดเชียงใหม่ ฝั่งซ้าย ในท้องที่ตำบลแม่แฝก อำเภอสันทราย จังหวัดเชียงใหม่
ถึงจุดที่อยู่ห่างจากฝายสินธุกิจปรีชาไปทางเหนือน้ำเป็นระยะทาง ๒.๐๐๐ กิโลเมตร
ฝั่งขวา ในท้องที่ตำบลสันมหาพน อำเภอแม่แตง จังหวัดเชียงใหม่ ฝั่งซ้าย ในท้องที่ตำบลแม่แฝก
อำเภอสันทราย จังหวัดเชียงใหม่
ตามแนวเขตแผนที่ท้ายกฎกระทรวงนี้เป็นทางน้ำชลประทานที่จะเรียกเก็บค่าชลประทาน


ให้ไว้
ณ วันที่ ๒๒ พฤศจิกายน พ.ศ. ๒๕๕๐
ธีระ
สูตะบุตร
รัฐมนตรีว่าการกระทรวงเกษตรและสหกรณ์
[เอกสารแนบท้าย]

๑. แผนที่ท้ายกฎกระทรวงกำหนดให้ทางน้ำชลประทานในเขตโครงการส่งน้ำและบำรุงรักษาแม่แฝก

แม่งัด เป็นทางน้ำชลประทานที่จะเรียกเก็บค่าชลประทาน พ.ศ. ๒๕๕๐

(ดูข้อมูลจากภาพกฎหมาย)
หมายเหตุ
:- เหตุผลในการประกาศใช้กฎกระทรวงฉบับนี้ คือ
โดยที่เป็นการสมควรกำหนดให้ทางน้ำชลประทานเหมืองแม่แฝก จากกิโลเมตรที่ ๐.๐๐๐
ในท้องที่ตำบลแม่แฝก อำเภอสันทราย จังหวัดเชียงใหม่ ถึงกิโลเมตรที่ ๓๖.๐๐๐
ในท้องที่ตำบลเมืองเล็น อำเภอสันทราย จังหวัดเชียงใหม่ และทางน้ำชลประทานแม่น้ำปิง
(บริเวณฝายสินธุกิจปรีชา) จากปากแม่น้ำแม่แตง ฝั่งขวา ในท้องที่ตำบลสันมหาพน
อำเภอแม่แตง จังหวัดเชียงใหม่ ฝั่งซ้าย ในท้องที่ตำบลแม่แฝก อำเภอสันทราย
จังหวัดเชียงใหม่ ถึงจุดที่อยู่ห่างจากฝายสินธุกิจปรีชาไปทางเหนือน้ำเป็นระยะทาง
๒.๐๐๐ กิโลเมตร ฝั่งขวา ในท้องที่ตำบลสันมหาพน อำเภอแม่แตง จังหวัดเชียงใหม่
ฝั่งซ้าย ในท้องที่ตำบลแม่แฝก อำเภอสันทราย จังหวัดเชียงใหม่ เป็นทางน้ำชลประทานที่จะเรียกเก็บค่าชลประทาน
เพื่อให้เกิดประโยชน์จากการใช้น้ำอย่างเต็มที่ และเนื่องจากมาตรา ๘ (๑) แห่งพระราชบัญญัติการชลประทานหลวง
พุทธศักราช ๒๔๘๕ ซึ่งแก้ไขเพิ่มเติมโดยพระราชบัญญัติการชลประทานหลวง (ฉบับที่ ๔)
พ.ศ. ๒๕๑๘ บัญญัติให้ทางน้ำชลประทานที่จะเรียกเก็บค่าชลประทานต้องกำหนดโดยกฎกระทรวง
จึงจำเป็นต้องออกกฎกระทรวงนี้


























ปริยานุช/ผู้จัดทำ
๑๐
มกราคม ๒๕๕๑

วิมล/ปรับปรุง
๑๐
ตุลาคม ๒๕๕๗

[๑]
ราชกิจจานุเบกษา เล่ม ๑๒๔/ตอนที่ ๙๑ ก/หน้า ๙/๑๔ ธันวาคม ๒๕๕๐